Steve mag nie praat ná skokgranaat-dreigementSteve Hofmeyr Die Persklub het hom genooi om ŉ toespraak oor ŉ onderwerp van sy keuse te lewer. Hy is egter Donderdagoggend in kennis gestel die funksie is gekanselleer nadat die Persklub “oorval is met besware”. ŉ Dreigement is ontvang dat ŉ skokgranaat gebruik sal word om die verrigtinge te ontwrig. Hofmeyr het aan Maroela Media gesê hy was baie verras toe hy die nuus ontvang het. “Dit is ironies, aangesien my toespraak oor vryheid van die pers sou handel. My spasies vir vryheid van uitdrukking het die afgelope vyf jaar baie gekrimp.” Volgens Hofmeyr is hy baie gefrustreerd. “Dit is alles deel van die verskriklike siekte van politieke korrektheid. Studente wat petrolbomme gooi word soos dames en here hanteer in plaas van terroriste. Die media voer die narratief.” Hofmeyr sê hy kan nie regtig verstaan hoekom sy toespraak gekanselleer is nie. “Dit is gewoonlik die media wat my boikot, aangesien hulle voel die dinge wat ek sê, grens aan haatspraak. Ek het gedink die Persklub is die bastion van vrye spraak.”